
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00658/2013-04
21.03.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 21.03.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У КРАГУЈЕВЦУ - ПРИРОДНО-МАТЕМАТИЧКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT РАДОЈА ДОМАНОВИЋА 12,  DOCVARIABLE ConvertString(Sediste,1,5) \* MERGEFORMAT КРАГУЈЕВАЦ, ПИБ:  DOCVARIABLE PIB \* MERGEFORMAT 101041593, Матични број: 07232721,  испуњава прописане стандарде за акредитацију студијског програма  Докторске студије - МАТЕМАТИКЕ у оквиру поља природно-математичких наука и то за 10 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У КРАГУЈЕВЦУ - ПРИРОДНО-МАТЕМАТИЧКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT РАДОЈА ДОМАНОВИЋА 12,  DOCVARIABLE ConvertString(Sediste,1,5) \* MERGEFORMAT КРАГУЈЕВАЦ, је дана 29.03.2013. године поднела захтев за акредитацију студијског програма Докторске студије - МАТЕМАТИКЕ у оквиру поља природно-математичких наука под бројем 612-00-00658/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У КРАГУЈЕВЦУ-ПРИРОДНО-МАТЕМАТИЧКИ ФАКУЛТЕТ и предлог одлуке, достављени су Комисији за акредитацију и проверу квалитета.
1. Назив дипломе: доктор наука – математичке науке
2. Да ли је у складу са листом звања: да
3. Датум када је програм прихваћен од стране одговарајућег тела (навести ког) 28.02.2013. Сенат Универзитета у Крагујевцу  13.02.2013. Наставно-научно веће ПМФ-а
4. Да ли је приложена Одлука Сената универзитета о прихватању програма= да
5. Трајање програма= 6 семестара (3 године)
6. Број ЕСПБ бодова= 180
7. Број студената који се уписује на прву годину= 10
8. Структура курикулума (ако има модуле називи модула, број обавезних предмета, број блокова изборних премета из Табеле 5.1.) = 
Из Табеле 5.2:
I год 3 обавезна (Методологија научно-истраживачког рада, Истраживачки рад, Истраживачки рад 1) и 4 изборна предмета (у 2 блока од по 11 и 10 предмета) као и Семинар 1, 

II год  3 обавезна (Истраживачки рад 2 и Семинар 2 и Докторска дисертација – теоријске основе) и 2 изборна (изборни блок са 11 предмета)
III год  2 обавезна (Докторска дисертација – студијско истраживање 1, Докторска дисертација – студијско истраживање 2) и Докторска дисертација – израда и одбрана

Табела 5.4. Листа предмета садржи 33 предмета (иѕборних и обавезних)

9. Број часова активне наставе по години студија (мин 20 часова активне наставе недељно или 600 часова годишње на на све три године) Активна настава су предавања и СИР.   
I год  П 11.5  (345) + СИР 8.5 (255) = 20 (600)
II год  П 5  (150) + СИР 15 (450) = 20 (600) 
III год  П 0  (0) + СИР 20 (600) = 20 (600)
Из електронског формулара Просечан број часова активне наставе недељно  п5.5 +  сир 14.50 = 20.00
10. Удео предавања у активној настави на I и  II години студија у % (мин 25% предавања у односу на укупан број часова активне наставе у све три године студија тј мин 450 часова предавања укупно на све три године)  
Укупно часова предавања за све 3 године: 495

I год  (пред 345:акт нас 600)= 57.5  % П
II год  (пред 150:акт нас 600) = 25  % П 
III год  (пред 0:акт нас 600) = 0  % П
11. Број наставника на студијском програму =  22
Број наставника са пуним радним временом= 12 
            Број наставника са непуним радним временом= 1

Број наставника ангажованих по уговору= 9

(достављено 10 уговора и 10 сагласности)

11. Број сарадника на студијском програму= 0
Број сарадника са пуним радним временом= 0

Број сарадника са непуним радним временом= 0

12. Број компетентних наставника= 22 наставник (услов: да има бар 1 рад на сци листи )
Према ел. формулару 12 наставника је стално запослено (55%) 

У Табели 9.2. Сви стално запослени наставници учествују на пројектима тј њих 12 (100%)

13. Број компетентних ментора= 21 наставник на програму испуњава  услов да буде ментор (услов: да има бар 5 радова на сци листи и бар 5 било каквих радова у последњих 10 год) 
Према Табели 9.4 6 наставника су били ментори у протекле три школске године

према Табели 9.5. има 13 Ментора а према Прилогу 9.2 – Одлука надлежног органа о именовању ментора има 13 ментора

14. Просечно оптерећење наставника на програму= 1.08
15. Просечно оптерећење наставника на установи= 5.61
16. Просечно оптерећење сарадника на програму= 0
17. Просечно оптерећење сарадника на установи= 8.81
18. Проценат наставе на програму коју држе наставници са пуним радним временом = 59.66 (мин 50% наставника) 
19. Бруто простор (минимални бр. квадрата)= 2562 m2
20. Просечан бруто простор по студенту = 2562/1281=2
према уводној табели укупна квадратура радног простора за студенте докторских студија ПМФ износи 10 733,00 m2  Настава: 4 120,25 m2
21. Број библиотечких јединица релевантних за студијски програм= 
према уводној табели укупан број библиотечких јединица из области из које изводи наставни процес на докторским студијама 62 577 а уџбеника 6275. Укупан број рачунара на располагању студентима докторских студија  94. У прилогу 10.3 дата је само изјава о доступним базам података (KOBSON; COBISS, Web of Science, Google Scholar...) 
Природно-математички факултет има програм научно-истраживачког рада и програм развоја научно-истраживачког подмлатка, из кога се може закључити који су краткорочни планови (рад на постојећим научно-истраживачким пројектима) и шта се планира у будућности. Факултет је акредитован као научно-истраживачка установа.

На Факултету је до сада одбрањено 128 доктората, 170 магистарских теза, а дипломирало је 3026 студената. На Факултету ради 76 наставника који су у последњих 10 година објавили 897 радова међународног значаја по критеријумима Министарства просвете, науке и технолошког развоја. Наставници се баве фундаменталним истраживањима на 27 домаћих пројеката, 9 домаћих иновационих, 5 домаћих развојних и 7 међународних пројеката. Ови подаци и листа наставника у сталном радном односу који су били ментори у изради доктората доказују спремност Факултета за извођење докторских студија.
Структура студијског програма одговара захтевима стандарда и садржи све законом предвиђене елементе. Веома добро је истакнуто праћење рада студената током студија у стицању компетенција могућности самосталног истраживања и критичког начина мишљења. Сврха студијског програма Докторске академске студије математике је јасно дефинисана, у складу са задацима установе и обезбеђује се стицање одговарајућих компетенција које пружају могућност самосталног научно-истарживачког рада. Циљеви студијског програма докторских академских студија математике су јасно формулисани, у складу са задацима Факултета. Циљеви укључују стицање компетенција и вештина, које су препознатљиве на том нивоу студија. Циљеви студијског програма су усклађени са савременим превцима развоја математичких наука у свету. Посебно је веома добро препознато у стратегији обезбеђења квалитета на нивоу факултета како неке од циљева остварити у наредном периоду. Да би се неки од циљева остварили потребно је омогућити већу мобилност студената и наставника и на тај начин студентима омогућити већи избор изборних предмета и са других студијских програма. То би омогућило развој интердисциплинарних и мултидисциплинарних на учних области. Савладавањем програма студенти стичу прописане опште и предметно специфичне способности у складу са исходима учења и стандардима за акредитацију студијских програма докторских студија. Савлађивањем студијског програма студенти су оспособљени да се самостално баве научноистраживачким радом радом у области математичких наука.
Структура курикулума обухвата распоред предмета по семестрима и детаљан опис предмета. Поштоване су препоруке о броју и распореду часова активне наставе на студијском програму. Број ЕСПБ предвиђен за тезу и предмете који су у непосредној функцији израде тезе већи је од 50% од укупног броја ЕСПБ. Докторант је на основу садржаја и структуре курикулума, стечених научних сазнања и усвојене научне методе као и захтева за израду докторске дисертације, оспособљен за самосталан научноистраживачки рад.

Студијски програм је целовит и свеобухватан и усаглашен са савременим светским научним токовима и стањем математичке струке, а упоредив је са сличним програмима на иностраним високошколским установама, као што су: 1. Charles University, Prague  Faculty of Mathematics and Physics  http://www.euroeducation.net/euro/cz001004.htm 2. Scuola di Dottorato di Ricerca in Scienze Matematiche, Padova http://www.dm.unibo.it/scuoladottorato/organizzazione.php#smatematica

3. University of Oslo The Faculty of Mathematics and Natural Science http://www.mn.uio.no/english/

Услови уписа су јасно и прецизно дефинисани. Увидом у све материјале за акредитацију студијског програма може се закључити да је број студената који се уписује на студијски програм усклађен са просторним, кадровским и другим могућностима Природно'математичког факултета, а посебно Института за математику и информатику, који је одговоран за реализацију овог програма. Број студената је у складу са бројем наставника који могу да буду ментори. Студенти полагањем испита стичу одређени број ЕСПБ бодова који се утврђују за сваки предмет према оптерећењу студената и према јединственој методологији. Услови који дефинишу процедуре везане за реализацију докторске дисертације и оцену њене научне вредности су одређени. Ови услови су усклађени са захтевима поља природно-математичких наука. Остварени научни доприноси се оцењују према броју научних публикација.

Број наставника одговара потребама програма у складу са стандардима. Више од половине наставника, који учествују у извођењу наставе на овом студијском програму докторских студија и сви наставници су укључени у научноистраживачке пројекте које финансира Министарство просвете, науке и технолошког развоја. На основу приложених референци и листе предмета на којима су наставници ангажовани може се закључити да су наставници компетентни за предмете које изводе, у складу са стандардима за природно-математичко поље. Број предложених ментора може да покрије планирани број студената на студијском програму докторских академских студија математике. Компетенције ментора одговарају стандардима у оквиру природно-математичког поља. Сваки ментор има најмање пет научних радова објављених у научним часописима из области математичких наука са листе Министарства просвете, науке и технолошког развоја. Број компетентних наставника, а посебно ментора обезбеђује оспособљавање студената докторских студија  за самостални научноистраживачки рад.

Ментори

	1. Др Сузана Алексић, доцент ПМФ-а у Крагујевцу

	2. Др Татјана Алексић, доцент ПМФ-а у Крагујевцу

	3. Др Дејан Бојовић, ванредни професор ПМФ-а у Крагујевцу

	4. Др Бојана Боровићанин, доцент ПМФ-а у Крагујевцу

	5. Др Иван Гутман, академик, редовни професор (емеритус) ПМФ-а у Крагујевцу

	6. Др Радосав Ђорђевић, ванредни професор ПМФ-а у Крагујевцу

	7. Др Мирко Леповић, ванредни професор ПМФ-а у Крагујевцу

	8. Др Емилија Нешовић, доцент ПМФ-а у Крагујевцу

	9. Др Мирослава Петровић-Торгашев, редовни професор ПМФ-а у Крагујевцу

	10. Др Љиљана Павловић, ванредни професор ПМФ-а у Крагујевцу

	11. Др Марија Станић, ванредни професор ПМФ-а у Крагујевцу

	12. Др Вера Вујчић, редовни професор Факултета организационих наука у Београду

	13. Др Небојша Икодиновић, доцент Математичког факултета у Београду

	14. Др Мирјана Ђорић, редовни професор Математичког факултета у Београду

	15. Др Јозеф Кратица, виши научни сарадник Математичког института САНУ у Београду

	16. Др Зоран Марковић, научни саветник Математичког института САНУ у Београду

	17. Др Градимир Миловановић, академик, редовни професор Математичког института САНУ у Београду

	18. Др Зоран Ракић, редовни професор Математичког факултета у Београду

	19.  Др Миодраг Рашковић, научни саветник (редовни професор) Математичког института САНУ у Београду

	20. Др Миодраг Спалевић, редовни професор Машинског факултета у Београду

	21. Др Драган Урошевић, виши научни сарадник Математичког института САНУ у Београду 


Факултет обезбеђује коришћење библиотечког фонда из својих или других извора у обиму који није у свим елементима задовољавајући за остварење програма докторских студија. Потребно је више стручне литературе која се очекује од аутора ангажованих у настави. Студенти докторских студија имају приступ базама података које су неопходне за израду докторских дисертација и за научно-истраживачки рад. Прилози 10.1, 10.2 и 10.3 су наведени у документацији.

На предлог Декана Природно-математичког факултета, Савет Факултета je 2012. године донео Стратегију обезбеђења квалитета .Поред тога Факултет је донео и Правилник о обезбеђењу квалитета  На бази наведеног правилника образована је Комисија за обезбеђење квалитета као стално стручно тело у области обезбеђења квалитета. Комисија има укупно 21 члана од којих су 13 из реда наставног особља, 4 из реда ненаставног особља и 4 из реда студената. Природно-математички факутет обезбеђује спровођење утврђених стандарда и поступака за оцењивање квалитета студијског програма кроз вредновања програма током студија, као и кроз оцењивање компетентности докторанада у циљу праћења и унапређења квалитета у погледу курикулума, наставе, наставног особља, научно-истраживачког рада студената, и литературе. Контрола квалитета студијског програма се обавља периодично кроз самовредновање (једном годишње) и спољашњом провером квалитета (сваке три године). У контроли квалитетета студијског програма обезбеђено је активно учешће студената и њихова оцена квалитета програма.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У КРАГУЈЕВЦУ - ПРИРОДНО-МАТЕМАТИЧКИ ФАКУЛТЕТ за студијски програм  Докторске студије - МАТЕМАТИКЕ  у оквиру поља природно-математичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане  Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У КРАГУЈЕВЦУ - ПРИРОДНО-МАТЕМАТИЧКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT РАДОЈА ДОМАНОВИЋА 12,  DOCVARIABLE ConvertString(Sediste,1,5) \* MERGEFORMAT КРАГУЈЕВАЦ, ПИБ:  DOCVARIABLE PIB \* MERGEFORMAT 101041593, Матични број: 07232721, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма Докторске студије - МАТЕМАТИКЕ у оквиру поља природно-математичких наука и то за 10 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

